O zlatej rybke / O rybke Beličke - Števková, Mária; Kroner, Jozef; Ilkovičová, Katarína (BUVIK Bratislava, 2019)
Obojstranná rozprávková knižka pre deti od troch rokov spája dve rozprávky z vodnej ríše: O zlatej rybke a O rybke Beličke. Prvá, klasická rozprávka je o zázračnej rybke, ktorá plní želania a o tom, čo sa môže stať, keď je človek neskromný a nenásytný. Druhú rozprávku napísal vynikajúci herec a vášnivý rybár Jozef Kroner. Je o rybke Beličke, jej kamarátovi Jalčekovi a o živote pod vodnou hladinou. Rybky chodia do materskej školy a teta Podustva ich učí všetkému, čo malé rybky musia poznať, aby im nikto neublížil ľ najmä ostriež Pažravec. Nabáda deti ku kamarátstvu, odvahe, ale hlavne ostražitosti a poznaniu, že počúvať starších sa oplatí. Celostranové ilustrácie Kataríny Ilkovičovej obohacujú rozprávky nádhernou farebnosťou.
Keywords: Dve rozprávky; slovenská literatúra; literatúra pre deti; rozprávky - autorské; veľké písmená; pre najmenších čitateľov